alexandrainst/scandi-wiki huggingface dataset:
Gemma McCluskie

Gemma McCluskie (født i 1983 i London, myrdet i mars 2012) var en britisk skuespillerinne. I 2012 ble McCluskie myrdet og hennes kropp ble funnet i en kanal i London. Hennes bror Tony er siktet for drapet på henne. McCluskie er mest kjent for sin rolle som Kerry Skinner i BBC sin såpeoperaserie EastEnders, som hun var med i sesongen 2000–2001. 

McCluskie forsvant fra sitt hjem i Øst-London den 29. februar 2012. Det ble først antatt at hun hadde sist blitt sett i sitt hjem av broren Tony i løpet av ettermiddagen, men videre undersøkelser avdekket at hun hadde blitt sett på handletur rundt 20:00 som kvelden 1. mars. Skuespillerinner som Martine McCutcheon, Brooke Kinsella og Natalie Cassidy som spilte med McCluskie i TV-serien EastEnders la ut meldinger på twitter om hennes forsvinning i håp om å få informasjon om hvor hun befant seg. Den 5. mars organiserte to av McCluskies fettere et søk sammen med 100 frivillige for å finne henne. En hodeløs overkropp av en kvinne ble funnet i Hackney den 6. mars 2012. Den 9. mars 2012 kunngjorde politiet at kroppen var formelt identifisert som McCluskie. Den 10. mars 2012, ble Tony McCluskie offisielt siktet for drapet på søsteren.

Referanser

Eksterne lenker 
 

Engelske skuespillere
Personer fra London
Britiske drapsofre
Fødsler i 1983
Dødsfall i 2012
Estadio Víctor Manuel Reyna

Estadio Víctor Manuel Reyna er et fotballstadion i Tuxtla Gutiérrez i den meksikanske delstaten Chiapas. Det ble bygd i 1982 og har i dag en kapasitet på 31 500 tilskuere. Det er hjemmebanen til Jaguares de Chiapas.

Eksterne lenker 
 
 Stadionets historie på Jaguares de Chiapas' offisielle hjemmesider

Victor Manuel Reyna
Estadio Victor Manuel Reyna
Gaute Nistov

Gaute Nistov (født 15. november 1964) er en norsk lydtekniker og musikkprodusent. Han jobber i dag i NRK, og har blant annet vært musikkprodusent for Nobels fredspriskonsert og Spellemannprisen i en årrekke. Han var også lydansvarlig for Eurovision Song Contest 2010.

Priser og nominasjoner 
Nistov vant Gullruten 2014 i klassen beste lyddesign for Karpe Diem Live og Gullruten 2021 i klassen beste lydproduksjon for P3 Gull. Han har vært nominert for beste lyddesign  for Nobelkonserten under Gullruten 2009, 2011, 2012, 2013 og 2016 og beste lydproduksjon/lyddesign under Gullruten 2018 og 2019 for P3 Gull, og beste lydproduksjon under Gullruten 2021 for Jul med søsknene Bremnes.

Diskografi

Loff 
 Loff (1981)

Deltar på 
 The Would-B's: God for Nothing/Too True to Be Good (1990)
 Petter Wavold: Signatur (1991)
 Pine Hill Rhythm & Blues Company: Pine Hill Rhythm & Blues Company (1993)
 Cecilie Ore, Cikada Strykekvartett, Oslo Sinfonietta, Christian Eggen: Codex temporis (1995)
 Magnolia Jazzband med Big Al Carson: 25th Anniversary Concert (1998)
 Paddy Moloney, Marco Frisina & The Vatican Orchestra: Silent Night: A Christmas In Roma (1999)
 Sissel Kyrkjebø, Oslo Gospel Choir, Triple & Touch, Kim Sjøgren & The Little Mermaid String Quartet: Nu tändas tusen juleljus (1999)
 Petter Wavold: Gammel kjærlighet (2004)
 Christianssand String Swing Ensemble: Sirkushesten Igor (2005)
 Audioslave: Live EP (2006)
 Audioslave: Original Fire (2006)
 Gåte: Liva (2006)
 Jan Werner: Eg veit i himmelrik ei borg – Frelsesarmeens Juleplate 2007 (2007)
 Heroes & Zeros: In the Slipstream Vol. 1: Live (2008)
 Åge Aleksandersen & Mikael Wiehe: To Stemmer – 14 Akustiske Sanger & Konsertfilm (2008)
 Jahn Teigen: Jahn Teigen fra Tønsberg (2011)
 Hver gang vi møtes: Hver gang vi møtes (2012)
 Hver gang vi møtes: Hver gang vi møtes – Sesong 2 (2013)

Referanser

Eksterne lenker 
 

Norske musikere
Norske lydteknikere
Vinnere av Gullrutens fagpris
Kloster Werl

Kloster Werl er et kloster i Werl i Kreis Soest i Nordrhein-Westfalen. Klosteret ble grunnlagt i 1645 for Kapusinerordenen, og tilhørte denne frem til 1834. Siden 1848 har det vært et kloster for Fransiskanerordenen i Werl.

Kapusinerordenen
Fransiskanske klostre
Hertugdømmet Westfalen
Provinsen Westfalen
Byggverk i Nordrhein-Westfalen
Werl
Etableringer i 1645
Tuvalus riksvåpen

Tuvalus riksvåpen er et skjold med en gyllen kant som er dekorert med åtte muslinger og åtte bananblader. Selve skjoldet viser ei hytte under en blå himmel å en grønn bakke. Nedafor bakken er det en stilisert avbildning i blå og gull av havbølger. Under skjoldet står det et banner med inskripsjonen Tuvalu mo te Atua, som betyr «Tuvalu for den allmektige» på tuvalsk. Dette er også tittel på nasjonalsangen og landets motto.

Riksvåpen
Riksvåpen
Norea Mediemisjon

Norea Mediemisjon er en misjonsorganisasjon eid av Norsk Luthersk Misjonssamband (NLM). Den ble startet i 1956, under navnet Norea Radio. Norea Mediemisjon bruker radio, TV, internett og mobiltelefon til å formidle evangeliet og kristne verdier og er involvert i mediearbeid på over 35 språk. Egne produksjoner sendes på lokalradioer over hele Norge og på organisasjonens nettradio.

Hovedkontoret ligger i Kristiansand.

Eksterne lenker 
 Norea Mediemisjon

Misjonsorganisasjoner
Etableringer i 1956
Howl

Howl kan sikte til:

Filmer 
Howl (film), en 2010 spillefilm av Rob Epstein og Jeffrey Friedman
The Howl, en italiensk film fra 1970

Litteratur 
Howl (dikt), 1956 dikt av Allen Ginsberg
Wizard Howl, en fiktiv figur i 1986 romanen Howl's Moving Castle av Diana Wynne Jones

Music 
Howl (Beware of Darkness EP), 2012
Howl (band), norsk rockeband
Howl (amerikansk band), amerikansk metallband
Howl, tidligere navn på det australske punkbandet Hunting Grounds
Howl (album), 2005 album av bandet Black Rebel Motorcycle Club
Howl (Howl EP), en 2008 EP av det amerikanske metallbandet Howl
«Howl» (sang), en sang av Beware of Darkness
"Howl", 2009 sang av Florence and the Machine fra albumet Lungs
"Howl", et spor fra The Gaslight Anthems 2012 album, Handwritten

Andre bruksområder 
Howl, tidskrift til Hunt Saboteurs Association i Storbritannia
Estadio TSM Corona

Estadio TSM Corona er et stadion i Torreón i den meksianske delstaten Coahuila. Det åpna 11. november 2009, og erstatta da det gamle Estadio Corona. Det hadde en prislapp på rundt 100 millioner USD. Det nye stadionet har en kapasitet på rundt 30 000 tilskuere. Det er hjemmebanen til fotballaget Santos Laguna.

Stadionet befinner seg i idrettskomplekset Territorio Santos Modelo, derav forkortelsen TSM i navnet. Den andre delen av navnet kommer av ølmerket Corona, som produseres av stadionets eier, bryggeriet Grupo Modelo.

Eksterne lenker 
 
 Terrotorio Santos Modelos offisielle nettsted

Corona
Coahuila
Estadio Caliente

Estadio Caliente er et stadion i Tijuana i den meksikanske delstaten Baja California. Det brukes hovedsakelig til fotball, og er hjemmebanen til Club Tijuana. Banedekket er kunstgress. Stadionet ble åpna 11. november 2007. Det har en tilskuerkapasitet på rundt 21 000, men det er planlagt at det skal bygges ut til å ta 33 333 tilskuere.

Eksterne lenker 
 
 Estadio Caliente på Club Tijuanas offisielle nettsted]

Caliente
Baja California
Liste over Tuvalus statsministre

Dette er ei liste over Tuvalus statsministere. Statsministeren er landets regjeringssjef, og blir valgt av parlamentet. Ettersom det ikke fins politiske partier i landet, kan et hvilket som helst medlem av parlamentet bli nominert. Generalguvernøren er ansvarlig for å lede valget og for å utrope vinneren.

Se også
Liste over Tuvalus generalguvernører

 
Statsministere
Maaemo

Maaemo er en norsk restaurant som ligger i Dronning Eufemias gate 23 i Bjørvika i Oslo. Fra 2010 til 2019 lå den ved Annette Thommessens plass langs Schweigaards gate. Den åpnet i 2010 og baserer seg på kortreist mat med utgangspunkt i tilgjengelige råvarer. Kjøkkensjefen er danske Esben Holmboe Bang.

Michelinguiden og andre utmerkelser
Restauranten ble tildelt to stjerner i 2012. Maaemo ble i 2016 belønnet med tre stjerner i Michelinguiden, som den første i Norge. Maaemo mistet alle tre Michelin-stjerner i februar 2020 på grunn av at den var stengt i desember 2019 og flyttet til nytt bygg, men i 2021 fikk restauranten på nytt tre stjerner. 

Maaemo ble i 2018 rangert til verdens 35. beste restaurant i kåringen The World's 50 Best Restaurants. I 2020 lå stedet på 55. plass.

Bilder

Referanser

Eksterne lenker
 

Serveringssteder i Oslo
Michelinguiden
Selskaper etablert i 2010
Betania Kristiansand

Betania Kristiansand er en kristen frimenighet i Kristiansand som er tilsluttet bevegelsen De Frie Evangeliske Forsamlinger (DFEF, også kalt De Frie Venner). Menigheten praktiserer troende dåp (Det baptistiske dåpssyn), barnevelsignelse og frikirkelig konfirmasjon. Lokalene ligger i Elvegata 8-10, ved utløpet til elva Otra. Menigheten hadde 315 tilskuddstellende medlemmer i 2019.

Historie
Menigheten startet som et lite fritt fellesskap en gang mellom 1900 og 1910. Før bevegelsen De Frie Evangeliske Forsamlinger fikk sitt offisielle navn gikk Betania Kristiansand under navnet Den Frie Evangeliske Misjon. Betanias første lokaler var i en tidligere tønnefabrikk på Lund, rett utenfor Kristiansand sentrum, ikke langt fra elva Otra. En periode hadde de også møtene sine på TOTALEN i Kristiansand Sentrum, før de på 1960-tallet bygde egne lokaler i Elvegata - på bysiden av Otra. De samme lokalene de i dag driver sin virksomhet fra.

Pastorer/forstandere (ukomplett):
 Kristian Holmen (Regnes som menighetens første forstander, selv om menigheten hadde hatt flere faste forkynnere tidligere)
 Hans Wennesland
 Willy Høyås
 Kjell Arve Tolås
 Gordon Tobiassen
 Ole Kristian Iglebæk
 Olav Dahl
 Terje Govertsen

Virksomhet
Menigheten har sine gudstjenester hver søndag kl 17.00, samt ungdomsmøte (One80) hver fredag kl 20.00. Det drives søndagsskole, omsorgsarbeid, bønnesamlinger, sang- og musikkarbeid, babysang og eldretreff.

Menigheten er også tungt inne i flere misjonsprosjekt, blant annet i Swaziland, Ghana og Ukraina.

Lederskap/styresett
Menigheten ledes av pastor og eldsteråd/lederråd. Betania er en demokratisk styrt menighet, som betyr at menighetsmøtet (menighetens tilhørige) sammen med eldsteråd/lederråd er menighetens høyeste organ. Det vil si at lederrådet har mandat til å handle på vegne av menigheten, men ved voteringer er det menighetsmøtets flertall som bestemmer. Menigheten ledes av et eldsteråd/lederråd bestående av både menn og kvinner, inkludert pastor.

Interrimstyre:
Arvid Solheim (leder)
Kamilla Reme
Christer Iglebæk
Runo G. Kvås
Øyvind Busch

Annet
Menigheten er over 100 år gammel
Sangevangelistene Egil Solheim og Arne Gundersen - kjent som Egil & Arne - var tilknyttet Betania Kristiansand.
Menighetens lokaler består i dag av en ny og en gammel del. Den nye delen sto ferdig i 2002.
One80 - som i dag er et nettverk av kristne ungdomsarbeid - ble grunnlagt i Betania Kristiansand.

Se også
De Frie Evangeliske Forsamlinger
Erik Andersen Nordquelle

Referanser

Eksterne lenker 
 www.betaniakrs.no
 www.dfef.no

De Frie Evangeliske Forsamlinger
Menigheter
Kultur i Kristiansand
Religion i Agder
Finn Økland

Finn Økland (født 28. mars 1961) er en forsker ved Norsk institutt for naturforskning med cand. scient. fra Universitetet i Trondheim 1989.
Han arbeider med akvatisk biotelemetri og har studert fiskevandringer, fysiologi og adferd hos mer enn 50 forskjellige arter i 21 forskjellige land.

Økland har blant annet studert den europeiske ålens vandring fra Europa til Sargassohavet øst for Florida med satellittsendere. 

Sammen med Jan Økland, Karen Anna Økland, Fred E. Nordseth og Christian E. Nordby har han dokumentert det overraskende funnet av brakkvannsmarfloen Gammarus zaddachi i dypet av innsjøen Eikeren i Buskerud og Vestfold.

Referanser

Eksterne lenker  
 
 

Norske forskere
Fødsler i 1961
Erantis

Erantis eller vinterblom (Eranthis hyemalis) er en liten plante som tilhører ranunkel- eller soleiefamilien. Den blomstrer samtidig med eller før sneklokkene. 

Erantis sprer seg lett og er ganske vanlig i Danmark og i det sydlige Sverige.

Eksterne lenker 
 Erantis – havenyt.dk

Gule blomster
Soleiefamilien
Ragu

Ragu (fra fransk, av ragoûter «gi appetitt») er en matrett av kokte eller stekte kjøttstykker som vanligvis serveres med pasta.

Kjøttretter
Kubjelle (plante)

Kubjelle (Pulsatilla pratensis) er en flerårig urt i soleiefamilien. Den har klokkeformet blomst som er brunfiolett utvendig og mørkt blåfiolett innvendig. Planten blir opptil 10–20 cm høy. Den kan forveksles med sin nære slektning mogopen, men mogopen er hvit. Den blomstrer fra slutten av april til begynnelsen av mai.

Kubjelle er utbredt rundt Østersjøen i Sverige, Danmark, Tyskland, Polen, Baltikum, Hviterussland og Russland. På steppene i Øst-Europa vokser den nærstående arten Pulsatilla nigricans, som ofte blir regnet som en underart av kubjelle. I Norge finnes kubjelle bare omkring ytre Oslofjord, fra Moss og Fredrikstad i Østfold, til Re og Tjøme i Vestfold. Kubjelle vokser på sandmark eller tørt, kalkholdig berg. 

Det finnes også en helt isolert forekomst på Hovedøya i Oslo. Der vokser den på de tørre, solvendte og bratte skråningene på østsiden av øya. På begynnelsen av 1900-tallet var kubjella i ferd med å forsvinne fra Hovedøya og professor Wille sørget for at området som den fortsatt eksisterte på ble inngjerdet. I 1919 stengte Akershus kommandantskap denne delen av øya for all ferdsel og det viste seg å være svært vellykket. I 1981 ble det registrert 100 individer fordelt på to områder på øya og i 2005 hadde antallet økt til 200 individer. Kubjellene har i løpet av denne tiden flyttet på seg og de finnes nå også på et helt nytt område lenger nordøst i samme skråning som tidligere. Hovedøya er verdens nordligste voksested for kubjelle.

Referanser

Eksterne lenker 
 
 Urtekildens planteleksikon
 Den virtuella floran – Fältsippa
 Artsdatabanken – Rødliste 2010

Blå blomster
Røde blomster
Stauder
Karplanter på norsk rødliste
Torvald Kibsgaard

Torvald A. Kibsgaard (født 28. februar 1918, død 13. mars 2012 i Sandnessjøen) var ordfører i Alstahaug kommune i Nordland i årene 1968–1976. Han representerte Arbeiderpartiet. Som krigsfange i Japan under andre verdenskrig var han en av få nordmenn som så atombomben over Nagasaki med egne øyne.

Kibsgaard kom fra Dønna. I ungdomsårene var han fisker, men fra han var 19 år arbeidet han på «Kong Alf» i Nordsjøfart. Da andre verdenskrig brøt ut, var han mannskap ombord på M/T «William Strachan». Høsten 1941 ble han syk og måtte på sykehus i Manila på Filippinene, som da var kontrollert av USA. Etter at Japan hadde invadert Filippinene, ble han tatt som krigsfange på øya Corregidor i Manilabukten 6. mai 1942. Krigsfangenskapet startet i Billibid-fengslet i Manila, senere i fangeleiren på Cabanatuan. Han ble sendt til Japan i oktober 1944. Da atombomben ble sprengt over Nagasaki 9. august 1945, var Kibsgaard i en fangeleir ved byen Ōmuta, like utenfor Nagasaki. 15. september ble fangene sluppet fri. Etter et opphold i USA, blant annet som kvartermester om bord i USAT «Henry Weigel», kom han tilbake til Norge og Sandnessjøen i 1946.

Etter krigen tok Kibsgaard utdannelse som maler og fikk håndverksbrev som malermester i 1952. Han var aktiv i politikken i over 40 år, og ordfører i Alstahaug i to perioder. Han drev sin egen malerforretning i Sandnessjøen frem til midten av 1970-tallet ved siden av sine politiske verv.

Kibsgaard ble i 1990 tildelt Kongens fortjenstmedalje i gull.

Litteratur 
 
 Lillegaard, Leif B. (1981). Ingen dag i morgen
 Hvite busser til Auschwitz: Tidsvitner – Torvald Kibsgaard (besøkt 14. mars 2012)
 NRK: Torvald så nagasakibomben med egne øyne (14. mars 2012)

Referanser 

Ap-ordførere i Nordland
Ordførere i Alstahaug
Norske krigsseilere under andre verdenskrig
Kongens fortjenstmedalje i gull
Fødsler i 1918
Dødsfall i 2012
Artikler i sjøfart-prosjektet
Dvergtistel

Dvergtistel (Cirsium acaulon) er en plante i kurvplantefamilien, som er meget sjelden i Norge. 

Det er den minste tistelarten vi har og den er flerårig. Dvergtistel danner en rosett med spredte, tornete blader og en blomst i midten. Enkelte av bladene er hårete på undersiden og den blir opptil 10-15 cm høy. Blomsten er rødfiolett og hver plante danner som regel kun en kurv. Dvergtistel tilhører et floraelement som hadde sin største utbredelse i den varmekjære perioden i bronsealderen, og den trives best på kalkrike enger og mark. Dvergtistel Cirsium acaulon er en flerårig urt med litt vegetativ vekst, men hovedsakelig frøformering. Fruktene kan spres med vind og dyr. 

Den ble første gang funnet i Norge i 1847, på Ulvøya i Oslo i 1847. Det er idag fortsatt den eneste kjente forekomsten av dvergtistel i Norge (bortsett fra et tilfeldig ballastfunn), og her vokser den i en privat hage. Området er nå totalfredet. I tillegg er denne forekomsten også regnet som verdens nordligste forekomst av arten. Dvergtistel står oppført på Norsk rødliste for arter som kritisk truet. 

Etter 2. verdenskrig var dvergtistelen regnet som utryddet, men den ble gjenoppdaget på Ulvøya i 1982. Den trues i dag av både økt utbygging, gjengroing og konkurranse fra rosebusker. Det ble i 1998 innsamlet frø fra disse plantene på Ulvøya som en sikkerhet i tilfelle den skulle forsvinne. Dvergtistel er i et forsøk på å redde den nylig introdusert til naboøya, Padda naturreservat.

Botanisk hage i Oslo har idag et eksemplar av dvergtistel i Osloryggen, et anlegg som ble anlagt til Oslo bys 1000-årsjubileum i år 2000.

Rødlistevurdering 
Generasjonstida er satt til 10 år, dvs. en vurderingsperiode på 30 år. Uten nye funn på over 160 år, regner Artsdatabanken ikke med noe mørketall. Da arten ble funnet hadde Ulvøya kalkfuruskog og kalktørrbakker. Senere er den blitt omfattende nedbygd, men arten står fortsatt igjen med noen få planter på tørreng på kalkgrunn i en privat hage. Den blir tatt vare på av eieren og er fredet. Dvergtistel ble utplantet på øya Padda i Oslo (Bjureke & Bredesen 2005), men bare to av seks individer overlevde første utplanting. Senere utplanting har overlevd med noen flere planter fram til 2013 (se Artsobservasjoner). Botanisk hage i Oslo har dvergtistel fra Ulvøya i kultur som 'ex situ' bevaring. Arten omtales av Fægri & Danielsen (1996). Dvergtistel er europeisk med hovedtyngden i Mellom-Europa. Dvergtistel vurderes som kritisk truet (CR) fordi den bare forekommer i naturnær vegetasjon med en meget liten populasjon, på mellom 1 og 10 individer, i et boligområde der den nok er fredet, men kan forsvinne ved en utilsiktet negativ hending, eller bare ved stokastisk variasjon i bestanden.

Referanser

Eksterne lenker 
 
 Den virtuella floran − Jordtistel

Røde blomster
Kurvplantefamilien
Arter formelt beskrevet i 1769
Karplanter på norsk rødliste
Fredede arter i Norge
Stauder
Mamas Garden

Mamas Garden er et norsk band innen sjangrene pop og visemusikk bestående av søsknene Ingvild Gryting, Håvard Gryting og Dag Arnold Gryting.

Diskografi
 2011: «Desember»
 2010: «Billionaire»

Referanser

Eksterne lenker 
 

Band etablert i 2010
Norske popgrupper
Henrik Dahlum

Henrik André Dahlum (født 9. mars 1994) er en norsk fotballspiller som spiller for Flekkerøy Idrettslag (Fløy)

Dahlum spiller midtbane eller angrep og har tidligere spilt for . Han fikk sin debut for Start med et innhopp mot  i , og ble tatt opp i A-stallen før .

Dahlum er sønn av tidligere Start-spiller Tore André Dahlum.

Eksterne lenker 
 

Norske fotballspillere
Fotballspillere for Våg FK
Fotballspillere for Idrettsklubben Start
Fotballspillere for FK Jerv
Fotballspillere for Fløy
Personer fra Kristiansand kommune
Fødsler i 1994
Matthías Vilhjálmsson

Matthías Vilhjálmsson (født 30. januar 1987) er en islandsk fotballspiller som spiller for Fimleikafélag Hafnarfjarðar.

Karriere
Vilhjálmsson spiller på midtbanen eller som spiss og har tidligere spilt for BÍ/Bolungarvík,  og . For Hafnarfjörður var han med på å vinne tre seriemesterskap og to cupmesterskap. Han var også en periode utleid til engelske Colchester.

Start
Foran  ble han utleid til , der han ble lagets toppscorer og bidro til opprykket til Eliteserien. Før  inngikk han en permanent toårskontrakt med Start.

Rosenborg
24. juli 2015 ble det kjent at Vilhjálmsson hadde signert for Rosenborg.

I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

5. desember 2016 skrev han under på en ny treårskontrakt med Rosenborg ut 2019.

29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

I sesongen 2018 var han med å vinne Eliteserien og Cupen.

Landslaget
22. mars 2009 fikk han sin første landskamp for  mot .

Referanser

Eksterne lenker 
 
 Matthías Vilhjálmssons profil på RBK.no
 Offisiell statistikk for Rosenborg Ballklub Matthías Vilhjálmsson

Matthias Vilhjalmsson
Utenlandske fotballspillere i Norge
Norgesmestere i fotball
Fotballspillere for Fimleikafélag Hafnarfjarðar
Fotballspillere for Colchester United FC
Fotballspillere for Idrettsklubben Start
Fotballspillere for Rosenborg BK
Fotballspillere for Vålerenga Fotball
Fødsler i 1987
Hugo Madtzog

Hugo Arild Madtzog (født 1944) var en norsk musiker og bassist. Han var bassist i dansebandet Vikings fra 1969 til 1975. Han har også spilt i bandene The Panthers, Meteor-trio, The Poppytops, Rillo-kvartetten, Celcius og Zealotical Exceptions

Diskografi

Vikings 
 Karsk & Calypso (1974)
 Vikings (1975)

Referanser 

Norske bassister